**PÁLYÁZATI FELHÍVÁS**

**tekéző és szabadidőpark bérbeadására üzemeltetési kötelezettséggel**

**Jánosháza Város Önkormányzata pályázatot hirdet az Önkormányzat tulajdonában álló 9545 Jánosháza, Vágóhíd utca 7. szám alatt található (hrsz: 775/1.) tekéző és a Jánosháza 775/1. valamint a 775/4. hrsz-ú szabadidőpark bérbeadására üzemeltetési kötelezettséggel**

Jánosháza Város Önkormányzata (a továbbiakban: Ajánlatkérő) a nemzeti vagyonról szóló 2011. évi CXCVI. törvény (a továbbiakban: Nvt.), az állami vagyonról szóló 2007. évi CVI. törvény (a továbbiakban: Vtv.), az állami vagyonnal való gazdálkodásról szóló 254/2007. (X.4.) Korm. rendelet (a továbbiakban: Vhr.) továbbá a Jánosháza Nagyközség Önkormányzata vagyonáról, a vagyontárgyak feletti tulajdonosi jogok gyakorlásáról szóló 5/2012. (II.23.) önkormányzati rendelet vonatkozó előírásai alapján egyfordulós nyilvános pályázat útján bérbe kívánja adni a tulajdonában álló 9545 Jánosháza, Vágóhíd utca 7. szám alatt található (hrsz: 775/1.) tekézőt és a Jánosháza 775/1. valamint a 775/4. hrsz-ú szabadidőparkot.

**Az ajánlatkérő adatai**:

Ajánlatkérő neve: Jánosháza Város Önkormányzata

Ajánlatkérő címe: 9545 Jánosháza, Batthyány u. 2.

Ajánlatkérő telefonja: 95/551-211

Ajánlatkérő email címe: hivatal@janoshaza.hu

**A pályázat tárgya:**

A Jánosháza, Vágóhíd utca 7. szám alatt található (hrsz: 775/1.) tekéző és a Jánosháza 775/1. valamint a 775/4. hrsz-ú ingatlanokon található szabadidőpark (a továbbiakban együtt: bérlemény) üzemeltetése.

**A pályázat célja:**

Bérleti szerződés kötése nyertes Ajánlattevővel a tekéző és a szabadidőpark bérbevételére üzemeltetési kötelezettséggel.

Az üzemeltető gondoskodik

* a tekézőben büfé üzemeltetéséről és a tekéző gépészetének szakszerű működtetéséről,
* a szabadidőpark és a szabadidőparkban elhelyezett eszközök folyamatos karbantartásáról,
* a minigolf és a petanque eszközök kiadásáról,
* a kemence használatának biztosításáról,
* a szabadidőpark lakossági használatának felügyeletéről
* a zöldterület gondozásáról.

*A bérleti szerződés időtartama:*

A bérleti szerződés határozott időre, 2020. január 1-től 2024. december 31-ig szól, azzal, hogy azt felek rendes felmondással 60 napos felmondási határidővel a másik félhez címzett egyoldalú jognyilatkozattal felmondhatják.

**A bérlet ellenértéke:**

A Bérlő a bérlet ellenértékeként vállalja legalább a szabadidőpark karbantartását, rendben tartását, rendszeres fűnyírását, a dísznövények szakszerű gondozását, a sétautak hómentesítését és síktalanítását, a szabadidőparkban elhelyezett eszközök és építmények karbantartását, a park használatának felügyeletét.

Az azonos ellenértéket ajánló pályázók közül előnyt élvez

* a Jánosháza városban székhellyel, telephellyel rendelkező szervezet,
* az a pályázó, amelynek a bérlemény üzemeltetésére vonatkozó elképzelései leginkább illeszkednek a lakosság igényeihez.

**A szerződéskötés feltételei:**

1. A bérbevétel napjától a Bérlő köteles gondoskodni a bérlemény biztonságával kapcsolatos feladatok végrehajtásáról, a tűz-, munka-és környezetvédelmi rendszabályok betartásáról, kidolgozásáról és őrzéséről.
2. Vállalnia kell, hogy a bérleményt csak rendeltetésszerűen használja.
3. A bérleti szerződés megszűnésekor a Bérlő köteles a helyiséget és annak leltár szerinti berendezési tárgyait eredeti állapotban a Bérbeadónak visszaadni.
4. Biztosítania kell a tekéző nyitva tartását valamint a minigolf és a petanque eszközök kiadását legalább az alábbi időtartamban:
* hétfőtől péntekig legalább napi 4 órában,
* szombaton és vasárnap legalább napi 6 órában.

továbbá biztosítania kell a szabadidőpark folyamatos nyitva tartását és rendelkezésre állását a látogatók részére. A szabadidőpark és annak eszközei használatáért térítési díj nem szedhető, azonban az eszközök kiadásáért a bérlő kauciót kérhet, melyet az eszköz leadásakor köteles visszafizetni az eszköz használója részére.

1. A bérlő együttműködik az Ajánlatkérővel a szabadidőparkban megrendezésre kerülő önkormányzati rendezvények megtartása során.
2. Vállalnia kell az élelmiszerbiztonsági szabványnak megfelelő felszereltség és üzemeltetés folyamatos biztosítását.
3. A bérlemény állagmegóvása a Bérlő feladata.
4. Az üzemeltetéshez szükséges biztonságtechnikai, munkavédelmi felülvizsgálatok elvégeztetése és a hibák kijavítása a bérlő feladata.
5. A Bérlő köteles a rovar-és rágcsálóirtást szükség szerint elvégeztetni.
6. A Bérlő viseli a bérlemény elektromos villany, víz, gáz és csatorna díját, továbbá a hulladékszállítás költségét. Bérlő köteles a bérleményre biztosítást kötni.
7. Amennyiben a Bérlő a bérleti szerződés bármely rendelkezését megszegi, figyelmeztetés nélkül a szerződés azonnali hatállyal felmondható írásban és új pályázatra kerül sor.
8. A büfében szeszes ital árusítása tilos azokban az időszakokban, amikor a tekézőben vagy a szabadidőparkban kizárólag 18 éven aluli személyeket érintő rendezvény megtartására kerül sor.

**Minimálisan elvárt termékek köre a büfében:**

1. hideg-meleg szendvicsek,
2. finom pékáru és cukrász termékek,
3. palackos üdítőitalok,
4. kávé, tea, cappuccino,
5. csomagolt édesipari termékek,
6. szeszes italok.

Az üzemeltetéshez szükséges engedélyek, szakhatósági hozzájárulások beszerzése, bejelentések megtétele Bérlő feladata.

**A helyiség megtekinthető**:

Az Ajánlatkérővel a fenti telefonszámon előre egyeztetett időpontban.

**A pályázat formai és tartalmi követelményei:**

A pályázatot zárt borítékban kell benyújtani személyesen vagy postai úton az Ajánlatkérő címére. A borítékon fel kell tüntetni az ajánlattevő nevét, címét.

A tárgyban kérjük feltüntetni: „Pályázat tekéző és szabadidőpark üzemeltetésére.”

Az ajánlati kötöttség minimális időtartama: az ajánlatok bontását követő 30 nap.

A pályázatnak tartalmaznia kell:

1. Természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét, elektronikus elérhetőségét, telefonszámát.
2. Átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét, elektronikus elérhetőségét, valamint a cégbíróság által kiadott 30 napnál nem régebbi cégkivonatot.
3. A tekéző és a szabadidőpark tervezett működtetésének leírását, a büfé kínálatának részletes bemutatását és nyilatkozatot a nyitvatartási idő vállalásáról.
4. Nyilatkozatot amely tartalmazza, hogy
5. a pályázó a bérlet ellenértékeként vállalja legalább a szabadidőpark karbantartását, rendben tartását, rendszeres fűnyírását, a dísznövények szakszerű gondozását, a sétautak hómentesítését és síktalanítását, a szabadidőparkban elhelyezett eszközök és építmények karbantartását, a park használatának felügyeletét, továbbá a pályázó további vállalásait,
6. a pályázó a kereskedelmi tevékenység végzésnek feltételeiről szóló 210/2009. (IX. 29.) Korm. rendeletben foglaltakat betartja,
7. a pályázónak köztartozása nincs,
8. a pályázó átlátható szervezetnek minősül,
9. a pályázó vállalja a jelen pályázati kiírásban foglalt feltételek megtartását,
10. apályázó az élelmiszerbiztonsági szabványnak megfelelő felszereltséget és üzemeltetést folyamatosan biztosítja, működteti és a szükséges hatósági engedélyeket beszerzi beszerzéséről.
11. a pályázó vállalja a helyiség állagmegóvását, karbantartását, felszerelését saját költségén.
12. A pályázatot az érvényes pályázatot benyújtó, legmagasabb bérleti díjat ajánló pályázó nyeri el.

Az ajánlatokat 1 eredeti példányban kell benyújtani.

**A pályázat beadási határideje: 2019. december 6. 10:00 óra**

A beérkezési határidőn túl leadott, beérkezett ajánlatok érvénytelenek, az ajánlatkérő hiánypótlási lehetőséget nem biztosít.

A nyertes pályázóval az ajánlati kötöttség időtartamán belül az Ajánlatkérő bérleti szerződést köt.

A pályázat eredményességéről vagy eredménytelenségéről a benyújtott ajánlatok érvényességéről, az ajánlatok sorrendjéről, elbírálásáról a Képviselő-testület dönt.

A pályázat kiírója fenntartja a jogot, hogy a pályázatot eredménytelennek nyilvánítsa.

Jánosháza, 2019. november 28.

Kiss András

polgármester